सीसी सड़कों का थर्ड पार्टी निरीक्षण बंद कराया जाए
भास्कर संवाददाता | निंबाहेड़ा
पंचायतसमिति सभागार में मंगलवार शाम राजस्थान प्रदेश सरपंच संघ के अध्यक्ष डिडवाना के भंवरलाल जानू सहित पदाधिकारी पंचायतीराज संस्थाओं के पदाधिकारियों का निंबाहेड़ा सरपंच संघ ने स्वागत किया ज्ञापन सौंपा।
इस अवसर पर प्रदेशाध्यक्ष जानू ने कहा कि राजस्थान के सरपंचों की समस्याओं को लेकर राज्य सरकार एवं उच्च अधिकारियों से समाधान के लिए प्रयास किए जा रहे हैं। प्रदेश उपाध्यक्ष जितेंद्रसिंह पलाडा नागौर एवं संरक्षक मनीष चौधरी डेगाना ने भी संबोधित किया। निंबाहेड़ा सरपंच अध्यक्ष गोपाल धाकड़ डला, विभिन्न ग्रा.पं. के सरपंच शंभूलाल जाट, राजपालसिंह कदमाली, उंकारलाल अहीर, कैलाश साहू, बलवंतसिंह चपलोत, नाथूलाल नायक, मण्डला चारण उपसरपंच गणेशदान चारण आदि ने प्रदेश सरपंच संघ अध्यक्ष को ज्ञापन सौंपकर निर्बंध योजना की किश्तों को पुन: जारी कराने, पंचायतों में सीसी सड़क निर्माण का थर्ड पार्टी निरीक्षण बंद कराने, नरेगा योजनान्तर्गत अपना खेत अपना काम योजना का लाभ सभी किसानों को दिलाए जाने इसमें खेतो की चार दिवारी के लिए प्रावधान किए जाने, नरेगा योजना में बनने वाली सीसी सड़क की चौडाई मौका स्थिति अनुसार रखने के साथ ही नीलगायों से खेतों की फसल सुरक्षा व्यवस्था आदि समस्याओं का समाधान कराने का आग्रह किया गया। खनीज रायल्टी एवं भू-रूपांतरण की राशि भी ग्राम पंचायतों को दिलाई जाने की मांग की।
सरपंच संघ अध्यक्ष एवं सरपंचो के साथ भाजपा ग्रामीण मंडल अध्यक्ष बगदीराम धाकड़, उपप्रधान अशोक जाट, पूर्व सरपंच गोपाललाल धाकड़ कनेरा, यशवंत मेनारिया, प्रवीण कलाल आदि ने प्रदेश पदाधिकारियों के साथ खिवंत्सर प्रधान पुनाराम, जिला परिषद लाडनु के सदस्य गोवर्धनसिंह राजपूत, अशोक गुर्जर पर्वतसर, मोलासर के उपप्रधान रामकरण सोढा सहित मेवाड़ क्षेत्र के विभिन्न ग्राम पंचायतों के उपस्थित सरपंचगणों का माल्यार्पण कर स्वागत किया। नागौर जिला सरपंच संघ के कोषाध्यक्ष बनवारीलाल व्यास ने प्रदेश पदाधिकारियों सहित अन्य जनप्रतिनिधियों का परिचय कराया। संचालन सरपंच राजेन्द्रसिंह मिण्डाणा ने किया।
निंबाहेड़ा. प्रदेशाध्यक्ष को ज्ञापन सौंपते सरपंचगण।
आगमन
hin_Deva bho_Deva hin_Deva hin_Deva awa_Deva hin_Deva bho_Deva